Tensionet në Spanjë pas shpërbërjes së qeverisjes rajonale të Katalonjës
BE, NATO dhe SHBA mbështesin qeverinë qendrore të Spanjës
Presidenti i shkarkuar i Katalonjës u zotua të vazhdojë të luftojë për pavarësi, pasi qeveria qendrore spanjolle urdhëroi shpërbërjen e kabinetit të tij. Rajoni spanjoll i Katalonjës që dikur gëzonte një autonomi të konsiderueshme është tani nën kontrollin e drejtpërdrejtë të Spanjës. Kryeministri spanjoll shpërndau parlamentin e Katalonjës vetëm disa orë pasi ai votoi të premten në favor të pavarësisë nga Spanja. Vendimi i parlamentit rajonal u prit me duartrokitje dhe përqafime ndërmjet ligjvënësve lokalë, të cilët kënduan himnin e Katalonias. Presidenti i rajonit, Carles Puidgemont, iu drejtua të pranishmëve. , deklaroi zoti Puidgemont. Senati i Spanjës reagoi duke miratuar zbatimin e nenit 155 të kushtetutës spanjolle, i cili autorizon qeverinë qendrore të pezullojë autoritetet katalonase dhe të marrë në dorë vetë drejtimin administrativ të rajonit. Kryeministri spanjoll Mariano Rajoy u tha gazetarëve se qeveria e Katalonjës nuk u la zgjidhje tjetër. , tha Kryeministri i Spanjës. Rezoluta e parlamentit rajonal të Katalonjas i dha fund pasigurive rreth pavarësisë së Katalonjës, pas referendumit të 1 tetorit, gjatë të cilit 90% e votave ishin në favor të pavarësisë, por pjesëmarrja e votuesve ishte në nivelin 50%. Zoti Puidgemont mund të përballet me 25-vjet burgim. Qeveria qendrore ka burgosur tashmë dy udhëheqës separatistë dhe prokuroria po heton zyrtarë të tjerë për shpërdorimin e fondeve publike në mbështetje të kërkesës për pavarësi. Zyrtarë të Bashkimit Evropian, NATO-s dhe Shteteve të Bashkuara kanë shprehur mbështetje për qeverinë spanjolle. Në një deklaratë të zëdhënëses së Departamentit amerikan të Shtetit thuhet se “... Shtetet e Bashkuara mbështesin masat kushtetuese të qeverisë spanjolle për të mbajtur Spanjën të bashkuar dhe të fortë”.